**DĖL ROKIŠKIO RAJONO SAVIVALDYBĖS TARYBOS 2016 M. SAUSIO 29 D. SPRENDIMO NR. TS-1 „DĖL ROKIŠKIO MIESTO VIETOS PLĖTROS STRATEGIJOS 2014–2020 M.“ DALINIO PAKEITIMO**

2017 m. rugsėjo 29 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Vietos plėtros strategijų rengimo taisyklių, patvirtintų Lietuvos Respublikos vidaus reikalų ministro 2015 m. sausio 22 d. įsakymu Nr. 1V-36 „Dėl Vietos plėtros strategijų rengimo taisyklių patvirtinimo“ 25.3 papunkčiu, Rokiškio rajono savivaldybės taryba nusprendžia:

1. P a k e i s t i Rokiškio miesto vietos plėtros strategijos 2014**–**2020 m, patvirtintos Rokiškio rajono savivaldybės tarybos 2016 m. sausio 29 d. sprendimu Nr. TS-1, 4, 6, 8 skyrius ir išdėstyti juos nauja redakcija (pridedama).

2. Paskelbti šį sprendimą Rokiškio rajono savivaldybės interneto portale [www.rokiskis.lt](http://www.rokiskis.lt), bei viešinti informaciją apie Rokiškio miesto vietos plėtros strategiją 2014-2020 m.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Stasys Mekšėnas

Rokiškio rajono savivaldybės tarybai

**ROKIŠKIO RAJONO SAVIVALDYBĖS TARYBOS SPRENDIMO PROJEKTO**

**„DĖL ROKIŠKIO RAJONO SAVIVALDYBĖS TARYBOS 2016 M. SAUSIO 29 D. SPRENDIMO NR. TS-1 „DĖL ROKIŠKIO MIESTO VIETOS PLĖTROS STRATEGIJOS 2014–2020 M.“ DALINIO PAKEITIMO“ AIŠKINAMASIS RAŠTAS**

2017 m. rugsėjo 11 d.

Rokiškis

**Sprendimo projekto tikslas ir uždaviniai.**

Sprendimo projekto tikslas – remiantis Jungtinio vietos plėtros strategijų atrankos komiteto posėdžio protokolo 2016 m. birželio 10 d. išrašu (pridedama), pakeisti Rokiškio miesto vietos plėtros strategijos 2014-2020 m, patvirtintos Rokiškio rajono savivaldybės tarybos 2016 m. sausio 29 d. sprendimu Nr. TS-1, 4, 6, 8 skyrius ir išdėstyti juos nauja redakcija (pridedama).

**Šiuo metu esantis teisinis reglamentavimas.**

2014–2020  metų Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ 08.6.1-ESFA-T-909 priemonės „Vietos plėtros strategijų rengimas“ projektų finansavimo sąlygų aprašas, 8.6 investicinio prioriteto „Bendruomenės inicijuojamų vietos plėtros strategijų įgyvendinimas“ 8.6.1 konkretų uždavinį „Pagerinti vietines įsidarbinimo galimybes ir didinti bendruomenių socialinę integraciją, išnaudojant vietos bendruomenių, verslo ir vietos valdžios ryšius“. Lietuvos Respublikos vidaus reikalų ministro 2015 m. sausio 22 d. įsakymas Nr. 1V-36 ,,Dėl Vietos plėtros strategijų rengimo taisyklių patvirtinimo“. Rokiškio rajono savivaldybės tarybos 2016 m. sausio 29 d. sprendimas Nr. TS-1.

**Sprendimo projekto esmė.**

Atsižvelgiant į vidaus reikalų ministro 2016 m. birželio 29 d. įsakymą Nr. 1V-468 Rokiškio miesto vietos veiklos grupės strategija buvo įtraukta į siūlomų finansuoti strategijų sąrašą. Mūsų miesto vietos veiklos grupei bus sudaryta galimybė dar šiais metais pradėti įgyvendinti vietos plėtros strategiją. Atkreipiamas dėmesys, kad prieš vietos plėtros strategijai skiriant finansavimą ji turi būti patikslinta pagal Jungtinio vietos plėtros strategijų atrankos komiteto pastabas.

Šia strategija, siekiama kartu su mieste veikiančiomis aktyviomis nevyriausybinėmis organizacijomis, asocijuotomis verslo struktūromis, juridiniais asmenimis ir valdžia spręsti Rokiškio miesto problemas.

**Galimos pasekmės, priėmus siūlomą tarybos sprendimo projektą:**

**teigiamos** – įtraukus pakeitimus ir juos patvirtinus pagal Jungtinio miesto plėtros strategijų komiteto pastabas Rokiškio miesto vietos plėtros strategijai 2014-2020 m. bus siūloma skirti finansavimą.

**neigiamos –** neatlikus vietos veiklos grupės strategijos pakeitimų Jungtinio miesto plėtros strategijų komitetas įtrauks Rokiškio miesto vietos plėtros strategiją 2014-2020 m. į siūlomų nefinansuoti vietos plėtros strategijų sąrašą.

**Kokia sprendimo nauda Rokiškio rajono gyventojams.**

Didžiausia nauda, kad į Rokiškio miestą bus pritraukta Europos Sąjungos lėšų ir jos bus skiriamos miesto gyventojų sėkmingoms iniciatyvoms ir projektams įgyvendinti.

**Finansavimo šaltiniai ir lėšų poreikis.**

Sprendimui įgyvendinti bus naudojamos planuojamos ES struktūrinių fondų lėšos (92,5 proc.) pagal priemonę 08.6.1-ESFA-T-909 „Vietos plėtros strategijų rengimas“, privačios lėšos ir/ar Savivaldybės biudžeto lėšos (7,5 proc.).

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos Korupcijos prevencijos įstatymo 8 straipsnio 1 dalyje numatytais veiksniais, todėl nevertintinas antikorupciniu požiūriu.

Rokiškio miesto vietos veiklos grupės pirmininkas Stasys Mekšėnas